# Aguilaned er blai nehue

Oberennoù damheñvel pe handelvoù all zo ivez, gwelout Troiad an Eginane.
| ◄ Berjèren | Jannett er Vraw ► |
* 1. — In nom’ne Patris, et Fili,
* Én ur saludein tud en ti ;
* Mar doh hoah dihun, cheleuet
* Er sonen hun nès composet.
* DISKAN.
* Aguilanef, o gué, gué, gué
* Aguilanef er blai nehué.
* 2. — Salud d’er mestr ha d’er vestréz,
* Mil benoh d’oh aveid jamés ;
* Bonjour d’er goas ha d’er vatèh
* Ha d’er vugalé guéh-t-er huéh
* 3. — En dehuéhan dé ag er blai,
* É omb deit te hout hou touéré ;
* Ni e houlen er hrœç, arré
* De zonnet hoah aben er blai,
* 4. — E ma’r vestréz étal en tan
* É tuemet hé mabig bihan
* Ha Doué e hrei er hrœç dehi
* De duemet hoah mara hanni.
* 5. — Én ti-men é lahér bep plai
* Deu ben-moh lard hag ur huiz-blai ;
* Er huiz e zou eid tud en ti,
* En neu ben-moh aveid omb-ni
* 6. — É ha er vestréz d’er charnel
* Gued ur plad bras hag ur goutel ;
* É ha er mestr arlerh ehué
* Gued er vohel vras ar é skoé.
* 7. — Tapet ou dès é lost en hoh,
* Ha me gred en em bou ean bloh ;
* Ne houlenamb quet kement-sé,
* Meid er hain hag en neu gosté.
* 8. — Trohet pêl a zoh en askorn,
* Gued eun ne droheoh hou torn,
* Rac ni zou ni él el luhern,
* Ne garamb quet vras en iskern.
* 9. — — Petra fal doh riderion-noz,
* Lausket-ni enta de repoz ;
* Querhet gu’hou hent, ·querhet pèloh,
* N’hun nès chet nitra de rein d’oh.
* 10. — — Ni zalhou mat ar hun sonen
* Ke n’hou pou reit t’emb hul loden :
* N’en domb quet refuset gued dén,
* Meid gued Jakô en diwhar moén.
* 11. — Meid gued Jakô en diwhar moén.
* Hag é Kerplouz é ti Antoén ;
* É Keraval hag ér Guerik
* É rér d’emb citrouill é léh quik
* 12. — Mœz én ti-men, trugairé Doué,
* É hrér mat ha gued larganté,
* Hag er blai men avel prepet.
* Ne véemb quet hoah refuset,
* 13. — Ni hum bou, gued er yér guèlan,
* Ag er charnel er hik drûan ;
* Marcé memb un dousen uieu,
* Ha ne vou quet goal fal hun treu.
* 14. — — Na quik na yér hui n’hou pou quet :
* En hoh n’en dé quet hoah lahet ;
* Hag ol hun yér, dré el luhern,
* Zou bet daibret quik hag iskern.
* 15. — — Ma n’en dé quet lahet en hoh
* Damb d’el lahein, mar plij gued-n-oh :
* Ni e zou kriw, ni en dalhou,
* Ha, mar dé ret, ni er goêdou.
* 16. — Ni gleu er yér ar er gludek
* Ha ind e lar kedi-kedek ;
* Ni gleu er hog bras é laret :
* Ol er yèr en dès bet douet.
* 17. — — Ne huès-hui gued-n-oh bihiér ?
* Lahet enta hui-memb er yér ;
* Kasset ind gued-n-oh én hou sah
* Ha reit ehué é lod d’er hah.
* 18. — — N’en dé quet aveid lahein yér
* Hun nès ni gued-n-emb bihiér.
* Mœz eid saillar drest er pouleu,
* Rac berr é hun diwharigueu.
* 19. — — É ma'r vanden vras é tonnet
* Hag ér fang é véèt taulet ;
* É véèt taulet er fanguek
* Én ari bouton hou lavrek.
* 20. — Er vanden vras ne zoujamb quet,
* Lausket-hi enta de zonnet ;
* Ér fang ni hi zaulou ehué
* Ke ne saillou er fang d’el lué,
* 21. — Hun banden-ni n’en dès hé far,
* Naren, ér piar horn ag en doar ;
* Bout zou gued-n-emb ur hapitain
* Ha ean gusket gued sey milein.
* 22. — Bout zou hoah gued-n-emb ur serjant
* Hag e fouettou un hanterhand ;
* Bout zou gued-n-emb ur haporal
* Hag e fouettou kement aral.
* 23. — Bout e zou gued-n-emb un tortu
* Ha ean e sel ag en neu du ;
* É ma azen, é pen en ti,
* Ha n’en dès chet eun a hani.
* 24. — Mœz hastet enta er vestréz,
* Rac n’en dé quet goal gaër ér méz ;
* Reit te bep unan é loden
* Hag é hamb d’achiw hun sonen.
* 25. — Reit dré’r fenestr pè dré en or
* Mar venet ataw hi digor ;
* Er fenest e zou el lipran,
* Mœz en or en inouraplan.
* 26. — Eid ma laramb er huirioné,
* N’en domb quet goah eid kement-sé ;
* Ni zou ur vanden tud iouank
* E gar en divertissemant.